stanford-oval/wikipedia huggingface dataset:
สเตย์อะเวย์

| "สเตย์อะเวย์"> ซิงเกิลโดยซิลลี่ ฟูลส์.จากอัลบั้มมินิ |
| --- | --- |
วางจำหน่าย: 13 กุมภาพันธ์ 2550 (2550-02-13)
บันทึกเสียง: พ.ศ. 2550
แนวเพลง: อัลเทอร์เนทีฟเมทัล, โพสต์กรันจ์
ความยาว: 3:59
ค่ายเพลง: สนามหลวงการดนตรี ,จีเอ็มเอ็ม แกรมมี่
ผู้ประพันธ์เพลง: D. Pad McDonald

มิวสิกวิดีโอ
"Silly Fools - Stay Away" ที่ยูทูบ
 
สเตย์อะเวย์ เป็นซิงเกิลและเพลงในปี พ.ศ. 2550 ของวงดนตรีซิลลี่ ฟูลส์ จากมินิอัลบั้มมินิในปี พ.ศ. 2550 ออกจำหน่ายในวันที่ 13 กุมภาพันธ์ พ.ศ. 2550 จากค่ายสนามหลวงการดนตรี ในเครือจีเอ็มเอ็ม แกรมมี่ โดยเพลงนี้เป็นครั้งแรกที่ได้เปลี่ยนนักร้องนำจาก โต-ณัฐพล พุทธภาวนา มาเป็น เบน-เบนจามิน จุง ทัฟเนล
มิวสิกวิดีโอ

มิวสิกวิดีโอนี้ เผยแพร่ครั้งแรกเมื่อวันที่ 22 มีนาคม พ.ศ. 2550
การตอบรับ

เพลง Stay Away ได้ติดอันดับสูงสุดที่ 16 จากการจัดอันดับของ แฟต 104.5 ในชาร์ตของ แฟต 104.5 เอฟเอ็ม ท็อป 20 ชาร์ต ประจำวันที่ 25 กุมภาพันธ์ พ.ศ. 2550
การตอบรับ > ชาร์ต

| ชาร์ต (พ> ศ. 2551) | อันดับ สูงสุด |
| --- | --- |
แฟต 104.5 เอฟเอ็ม ท็อป 20 ชาร์ต: 16
ในเวอร์ชันอื่น

สำหรับเพลง Stay Away ได้ถูกนำไปแปลงเพลงในรูปแบบภาษาไทยในชื่อเพลง พลิกฟ้าล่าตะวัน เป็นเพลงประกอบละครพลิกฟ้าล่าตะวัน
หม่อมน้อย ศิริวงศ์ ณ อยุธยา

บทความนี้เกี่ยวกับหม่อมน้อย ศิริวงศ์ ณ อยุธยา สำหรับหม่อมน้อยท่านอื่น ดูที่ หม่อมน้อย
| หม่อม น้อย ศิริวงศ์ ณ อยุธยา |
| --- | --- |
คู่สมรส: สมเด็จพระบรมราชมาตามหัยกาเธอ กรมหมื่นมาตยาพิทักษ์
บุตร: สมเด็จพระเทพศิรินทราบรมราชินี
บิดามารดา: บุศย์ (บิดา) แจ่ม (มารดา)
ญาติ: พระยารัตนจักร (ทวด)
หม่อมน้อย ศิริวงศ์ ณ อยุธยา หรือ พระชนนีน้อย เป็นหม่อมในสมเด็จพระบรมราชมาตามหัยกาเธอ กรมหมื่นมาตยาพิทักษ์ และเป็นพระราชชนนีในสมเด็จพระเทพศิรินทราบรมราชินี เป็นพระอัยยิกาในพระบาทสมเด็จพระจุลจอมเกล้าเจ้าอยู่หัว เป็นพระราชปัยยิกาในพระบาทสมเด็จพระมงกุฎเกล้าเจ้าอยู่หัวและพระบาทสมเด็จพระปกเกล้าเจ้าอยู่หัว
หม่อมน้อยท่านนี้เป็นหม่อมคนละท่านกับหม่อมน้อย ชุมสาย ณ อยุธยา บุตรีของพระยาราชมนตรี (ภู่ ภมรมนตรี) กับท่านผู้หญิงอิน ที่เป็นอดีตหม่อมในกรมหมื่นมาตยพิทักษ์ ซึ่งต่อมาได้เป็นหม่อมในกรมขุนสีหราชวิกรม
ประวัติ

หม่อมน้อย ศิริวงศ์ ณ อยุธยา เกิดในครอบครัวชาวสวนย่านบางเขน ญาติฝั่งมารดาเป็นอำมาตย์เชื้อสายมอญ เป็นธิดาคนเล็กทั้งหมดสามคนของนายบุศย์ ชาวบางเขน กับมารดาชื่อแจ่ม ซึ่งเป็นบุตรีของม่วง สุรคุปต์ ธิดาพระยารัตนจักร (หงส์ทอง สุรคุปต์) หม่อมน้อยมีพี่สาวสองคน คือ อิ่ม และเอม
ครอบครัวของหม่อมน้อยมีความสนิทสนมกับเจ้านาย เช่น สามีคนที่สองของเอม (พี่สาวของหม่อมน้อย) ที่ชื่อแตง เป็นจางวางในพระเจ้าราชวรวงศ์เธอ เจ้าฟ้าอิศราพงศ์ ส่วนญาติฝั่งมารดาที่ถวายตัวรับราชการฝ่ายใน ได้แก่ เจ้าจอมมารดาป้อม ในรัชกาลที่ 1, เจ้าจอมเพ็ง ในรัชกาลที่ 2 และเจ้าจอมเอม ในรัชกาลที่ 2 เป็นพี่สาวของม่วง และมีศักดิ์เป็นยายของหม่อมน้อย ส่วนพระยารัตนจักร (หงส์ทอง สุรคุปต์) ทวดของหม่อมน้อย รับราชการเป็นเจ้ากรมอาทมาฎ (หมู่ทหารสืบข่าวข้าศึก) ในกองมอญอาสาหกเหล่า
หม่อมน้อยเข้ารับราชการเป็นหม่อมห้ามในพระเจ้าลูกยาเธอ พระองค์เจ้าศิริวงศ์ พระราชโอรสในพระบาทสมเด็จพระนั่งเกล้าเจ้าอยู่หัว กับเจ้าจอมมารดาทรัพย์ ประสูติกาลพระธิดาเพียงพระองค์เดียวคือหม่อมเจ้ารำเพย ศิริวงศ์ ที่ต่อมารับราชการเป็นพระภรรยาเจ้าในพระบาทสมเด็จพระจอมเกล้าเจ้าอยู่หัว มีพระราชโอรส-ธิดาสี่พระองค์ หนึ่งในนั้นคือพระบาทสมเด็จพระจุลจอมเกล้าเจ้าอยู่หัว
หม่อมน้อยถึงแก่อนิจกรรมเมื่อใดไม่ปรากฏ ทราบแต่เพียงว่าหม่อมเจ้ารำเพย พระธิดา ทรงกำพร้าพระชนกและชนนีมาแต่ทรงพระเยาว์ก่อนได้รับการอุปการะจากสมเด็จพระบรมราชมาตามหัยิกาเธอ กรมพระยาสุดารัตน์ราชประยูร ซึ่งเป็นพระปิตุจฉา
สุวิทย์ วัดหนู

| สุวิทย์ วัดหนู |
| --- | --- |
นายสุวิทย์ วัดหนู ขณะเข้าร่วมการขับไล่ พ.ต.ท.ทักษิณ ชินวัตร ที่ลานพระบรมรูปทรงม้า ในวันที่ 11 กุมภาพันธ์ 2549
เกิด: 20 ธันวาคม พ.ศ. 2495 ตำบลบางเสร่ อำเภอสัตหีบ จังหวัดชลบุรี
เสียชีวิต: 12 มีนาคม พ.ศ. 2550 (54 ปี) โรงพยาบาลเกษมราษฎร์ สุขาภิบาล 3
สาเหตุเสียชีวิต: โรคหัวใจล้มเหลวเฉียบพลัน
สัญชาติ: ไทย
การศึกษา: มหาวิทยาลัยบูรพา (มหาวิทยาลัยศรีนครินทร์วิโรฒ วิทยาเขตบางแสน)
อาชีพ: นักเคลื่อนไหวทางการเมือง และ นักพัฒนาเอกชนที่ทำงานด้านการพัฒนาที่อยู่อาศัย
ปีปฏิบัติงาน: พ.ศ. 2519 - 2550
มีชื่อเสียงจาก: เข้าร่วมในเหตุการณ์ 14 ตุลา 2516 เหตุการณ์ 6 ตุลา 2519 แนวร่วมคนสำคัญของพันธมิตรประชาชนเพื่อประชาธิปไตย
ส่วนสูง: cm
คู่สมรส: นางสุวรรณี วัดหนู
ญาติ: เลขาธิการคณะกรรมการรณรงค์เพื่อประชาธิปไตย พันธมิตรประชาชนเพื่อประชาธิปไตย
สุวิทย์ วัดหนู (20 ธันวาคม พ.ศ. 2495 - 12 มีนาคม พ.ศ. 2550) เป็นนักพัฒนาเอกชนที่ทำงานด้านการพัฒนาที่อยู่อาศัย สลัม และคนจนเมือง เคยเป็นเลขาธิการคณะกรรมการรณรงค์เพื่อประชาธิปไตย (ครป.) , ที่ปรึกษาสมัชชาคนจน, ที่ปรึกษาเครือข่ายสลัม 4 ภาค เลขาธิการเครือข่ายคนเดือนตุลา มีบทบาทขับไล่เผด็จการในเหตุการณ์พฤษภาทมิฬ พ.ศ. 2535
และเข้าร่วมกับพันธมิตรประชาชนเพื่อประชาธิปไตยในการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี
ประวัติ

สุวิทย์เกิดที่หมู่บ้านเล็ก ๆ ริมทะเลในตำบลบางเสร่ อำเภอสัตหีบ จังหวัดชลบุรี 
เข้าศึกษาที่มหาวิทยาลัยศรีนครินทร์วิโรฒ วิทยาเขตบางแสน (มหาวิทยาลัยบูรพาในปัจจุบัน) และเริ่มเข้าร่วมงานกิจกรรมค่ายอาสาพัฒนา
ต่อมาเข้าเริ่มเข้าร่วมกิจกรรมทางการเมืองกับรุ่นพี่คือ วิทยากร เชียงกูล และ จรัล ดิษฐาอภิชัย ภายในรั้วมหาวิทยาลัย
และก้าวไปกับขบวนการประชาธิปไตยขับไล่เผด็จการ 3 ทรราช "ถนอม-ประภาส-ณรงค์"  อันนำไปสู่เหตุการณ์ 14 ตุลา พ.ศ. 2516
ปี พ.ศ. 2518 เขาเพิ่งจบศึกษาศาสตร์บัณฑิต และเป็นอาจารย์สอนโรงเรียนช่างกล พระราม 6 และมีบทบาทสำคัญในฐานะแกนนำ "แนวร่วมอาชีวะเพื่อประชาธิปไตย" ป้องกันกำลังจัดตั้งนักเรียนอาชีวะของฝ่ายขวาจัด ในการชุมนุมเรียกร้องของฝ่ายประชาธิปไตยอันนำไปสู่เหตุการณ์ 6 ตุลา พ.ศ. 2519 หลังจากถูกปราบปรามในเหตุการณ์ 6 ตุลา เขาถูกสถานการณ์กดดันให้ต้องหนีเข้าป่า ไปประจำเขตงานทางใต้ (สุราษฏร์-ชุมพร) ใต้ร่มเงาพรรคคอมมิวนิสต์แห่งประเทศไทย นานถึง 8 ปี
เมื่อออกจากป่าในปี พ.ศ. 2528 ก็เข้าทำงานกับมูลนิธิดวงประทีป และต่อมาเมื่อปี พ.ศ. 2532 ก็เข้าทำงานที่มูลนิธิพัฒนาที่อยู่อาศัย โดยเริ่มตั้งแต่ตำแหน่งเจ้าหน้าที่, เลขาธิการ และกรรมการมูลนิธิฯ จนกระทั่งเสียชีวิต
สุวิทย์เคยเป็นเลขาธิการคณะกรรมการรณรงค์เพื่อประชาธิปไตย (ครป.) ที่ปรึกษาสมัชชาคนจน, ที่ปรึกษาเครือข่ายสลัม 4 ภาค และเลขาธิการเครือข่ายคนเดือนตุลา และมีบทบาทขับไล่เผด็จการในเหตุการณ์พฤษภาทมิฬ พ.ศ. 2535
หลังเหตุการณ์รัฐประหารเมื่อ 19 กันยายน พ.ศ. 2549 เขาเก็บตัว ลดกิจกรรมที่เคยร่วมกับพันธมิตรประชาชนเพื่อประชาธิปไตยลง เนื่องจากตั้งใจจะเคลื่อนไหวตั้งพรรคการเมืองภาคประชาชนดังที่เคยคิดไว้กับผู้ร่วมอุดมการณ์ เพื่อผลักดันประชาธิปไตยในแนวทางรัฐสภา
สุวิทย์เสียชีวิตเมื่อเที่ยงคืนของวันที่ 12 มีนาคม พ.ศ. 2550 ด้วยโรคหัวใจล้มเหลวเฉียบพลัน
โดยนางสุวรรณี วัดหนู ภรรยาบอกว่า ก่อนหน้านั้นเขาไปประชุมกับเครือข่าย เมื่อกลับมาบ้านก็รับประทานอาหารและดูโทรทัศน์ จากนั้นได้บ่นปวดหลัง จึงให้ภรรยานวด และกินยานอนหลับ (ซึ่งทำเป็นประจำเมื่อมีอาการปวดหลัง) หลังจากอาบน้ำและเข้านอนตามปกติแล้ว คืนนั้นเธอแปลกใจที่ไม่ได้ยินเสียงเขานอนกรนเช่นที่เคยเป็น เมื่อลองเรียกก็ไม่เสียงตอบ กระทั่งไปปลุกพบว่าหมดสติไปแล้ว จึงนำตัวส่งโรงพยาบาลเกษมราษฎร์ สุขาภิบาล 3 แต่แพทย์ระบุว่าเสียชีวิตก่อนมาถึง
สกุลเพชรหึง

| Grammatophyllum |
| --- | --- |

Grammatophyllum speciosum

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Cymbidieae
เผ่าย่อย:: Cyrtopodiinae
Alliance:: Cymbidium
สกุล:: Grammatophyllum Blume

สปีชีส์
 See text.
ชื่อพ้อง
 Gabertia Gaudich.  Pattonia Wight
สกุลเพชรหึง (Grammatophyllum) เป็นสกุลหนึ่งของกล้วยไม้ ตั้งขึ้นเมื่อ พ.ศ. 2368 มาจากรากศัพท์ภาษากรีก gramma หมายถึงระบุด้วยสัญลักษณ์ กับ phyllon หมายถึงใบ เป็นการระบุถึงเอกลักษณ์ที่เป็นจุดขนาดใหญ่บนกลีบเลี้ยงและกลีบดอก พบในประเทศไทยเพียงชนิดเดียวคือ เพชรหึง
สปีชีส์

Grammatophyllum elegans (ฟิจิ)
Grammatophyllum fenzlianum (มาลูกู)
Grammatophyllum kinabaluense (บอร์เนียวเหนือ)
Grammatophyllum martae (ฟิลิปปินส์ ) - ไม่เผยแพร่อย่างแน่ชัด
Grammatophyllum measuresianum (ฟิลิปปินส์)
Grammatophyllum multiflorum (ฟิลิปปินส์)
Grammatophyllum rumphianum (บอร์เนียว มาลูกู)
Grammatophyllum schmidtianum (มาเรียนา)
Grammatophyllum scriptum : Bell Orchid (มาเลเซียถึงแปซิฟิกตะวันตกเฉียงใต้).
Grammatophyllum scriptum var. boweri (Papuasia to Santa Cruz Is.)Hemicr. or cham.
Grammatophyllum scriptum var. scriptum (มาเลเซียถึงแปซิฟิกตะวันตกเฉียงใต้). Hemicr. or cham.
Grammatophyllum speciosum : Giant Orchid, Tiger Orchid, Queen of Orchids (อินโดจีนถึงหมู่เกาะโซโลมอน) - type species
Grammatophyllum stapeliiflorum (มาเลเซียถึงนิวกินี).
แหล่งข้อมูลอื่น

Photos of Grammatophyllum stapeliaeflorum
สกุลเพชรหึง Plants of nature in Thailand by Peak Hora
วัดใหม่เจริญธรรม (จังหวัดอุตรดิตถ์)

| วัดใหม่เจริญธรรม |
| --- | --- |
อุโบสถวัดใหม่เจริญธรรม สร้างเมื่อปี พ.ศ. 2539

ชื่อสามัญ: วัดป่าขนุน
ที่ตั้ง: 109 หมู่ที่ 3  ตำบลคุ้งตะเภา อำเภอเมือง จังหวัดอุตรดิตถ์ 53000
ประเภท: วัดราษฎร์
นิกาย: เถรวาท มหานิกาย
เจ้าอาวาส: พระครูสุจิตพัฒนพิธาน (สมพงษ์ สมจิตฺโต)  (เจ้าคณะตำบลคุ้งตะเภา) 
พระจำพรรษา: จำนวน 3 รูป
 สถานีย่อยพระพุทธศาสนา
วัดใหม่เจริญธรรม หรือชื่อที่ชาวบ้านเรียก วัดป่าขนุน (ชื่อเดิม: วัดท่าควาย) ตั้งอยู่เลขที่ 109 หมู่บ้านป่าขนุน หมู่ที่ 3 ตำบลคุ้งตะเภา อำเภอเมือง จังหวัดอุตรดิตถ์ ใกล้กับจุดตัดสี่แยกป่าขนุน บนทางหลวงแผ่นดินหมายเลขที่ 1047 มีฐานะเป็นวัดราษฎร์ สังกัดการปกครองคณะสงฆ์มหานิกาย ภาค 5
ปัจจุบันวัดใหม่เจริญธรรม เป็นวัดจำพรรษาของเจ้าคณะตำบลคุ้งตะเภา จึงมีความพยายามจัดให้วัดเป็นศูนย์รวมของกิจกรรมในทุก ๆ ด้านของคณะสงฆ์ โดยนอกจากจะศูนย์กลางการปกครองของพระภิกษุในเขตปกครองคณะสงฆ์ตำบลคุ้งตะเภาแล้ว วัดใหม่เจริญธรรมยังเป็นที่ตั้งของสภาวัฒนธรรมตำบลคุ้งตะเภา ศูนย์พัฒนาคุณธรรมจริยธรรมจังหวัดอุตรดิตถ์ ศูนย์ศึกษาพระพุทธศาสนาวันอาทิตย์ สำนักปฏิบัติธรรมประจำตำบล ศูนย์การเรียนนักธรรมชั้นตรีประจำตำบล และหน่วยอบรมประชาชนประจำตำบลอีกด้วย ปัจจุบันวัดใหม่เจริญธรรมมีพระครูสุจิตพัฒนพิธาน (สมพงษ์ สมจิตฺโต) เจ้าคณะตำบลคุ้งตะเภา เป็นเจ้าอาวาสรูปปัจจุบัน
ประวัติ

วัดใหม่เจริญธรรม (เดิมชื่อ "วัดท่าควาย") ดำเนินการก่อสร้างขึ้นเมื่อปี พ.ศ. 2482 ในหมู่ที่ 3 บ้านป่าขนุน ตำบลคุ้งตะเภา อำเภอเมือง จังหวัดอุตรดิตถ์ ในสมัยนายแกะ มีชำนะ เป็นผู้ใหญ่บ้าน โดยมีผู้มีจิตศรัทธามอบที่ดินให้สร้างวัด คือ นายแกะ มีชำนะ ผู้ใหญ่บ้าน นายพูน คงนิล และนางหยวก พรมแดง รวมกัน มีที่ดินประมาณ 4 ไร่ 2 งาน และนายพูน คงนิล นายบุญ สุขวิทย์ บริจาคเรือนคนละ 1 หลัง สร้างเป็นกุฏิ นางเตียก ไม่ทราบนามสกุล บริจาคบ้าน 1 หลัง สร้างศาลาการเปรียญชั่วคราว ขนาดกว้าง 12 วา ยาว 12 วา ต่อมาได้มีการสร้างศาลาการเปรียญหลังใหญ่ขึ้น ขนาดกว้าง 20 วา ยาว 30 วา มีที่ดินทั้งสิ้น 7 ไร่ 2 งาน 13 ตารางวา และได้รับพระราชวิสุงคามสีมา เมื่อวันที่ 25 ธันวาคม พ.ศ. 2539
อาณาเขตที่ตั้งวัด

วัดใหม่เจริญธรรม (อุตรดิตถ์) ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2480 มีพระบรมราชโองการพระราชทานวิสุงคามสีมา ปี พ.ศ. 2539 ที่ดินเฉพาะบริเวณที่ตั้งวัด มีเนื้อที่ 7 ไร่ 1 งาน 13 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 74 กรรมสิทธิ์ที่ดินเป็นของวัด
พื้นที่ตั้งของวัดมีลักษณะอยู่ติดกับโรงเรียนป่าขนุนเจริญวิทยา ติดหมู่บ้าน ติดที่ทำกินชาวบ้าน และติดถนนสายเอเชีย
ทิศเหนือ ยาว 100 วา จดที่ชาวบ้านและโรงเรียน
ทิศใต้ ยาว 100 วา จดถนนสาธารณะ
ทิศตะวันออก ยาว 44 วา จดที่ชาวบ้าน
ทิศตะวันตก ยาว 35 วา จดหมู่บ้าน
อาณาเขตที่ตั้งวัด > เขตติจีวราวิปวาส

พื้นที่ตั้งของวัดอยู่ในพื้นที่ลุ่มท้องแม่น้ำน่านโบราณ อยู่ติดกับโรงเรียนป่าขนุนเจริญวิทยา ติดหมู่บ้าน ติดที่ทำกินชาวบ้าน และติดถนนสายเอเชีย เขตติจีวราวิปวาสวัดใหม่เจริญธรรม มีอุโบสถสร้างใหม่เป็นประธานของวัด อยู่ด้านทิศตะวันออก มีพื้นที่ติดต่อกับที่ดินข้างเคียง ดังต่อไปนี้
ทิศเหนือ ยาว 100 วา จดที่ชาวบ้านและโรงเรียน
ทิศใต้ ยาว 100 วา จดถนนสาธารณะ
ทิศตะวันออก ยาว 44 วา จดที่ชาวบ้าน
ทิศตะวันตก ยาว 35 วา จดหมู่บ้าน
ศาสนสถาน-ถาวรวัตถุ

อุโบสถ กว้าง 19.50 เมตร ยาว 29 เมตร สร้างเมื่อ พ.ศ. 2539
ศาลาการเปรียญ กว้าง 20 เมตร ยาว 30 เมตร สร้างเมื่อ พ.ศ. 2484 เป็นอาคารไม้
กุฎิทรงไทย จำนวน 1 หลัง เป็นอาคารครึ่งตึกครึ่งไม้ทรงไทย เป็นกุฎิและศูนย์วัฒนธรรมประจำตำบล
กุฏิสงฆ์ จำนวน 2 หลัง เป็นอาคารครึ่งตึกครึ่งไม้ 1 หลัง และตึก 1 หลัง สร้างเมื่อ พ.ศ. 2528 เป็นอาคาร 2 ชั้น
ศาลาเอนกประสงค์ กว้าง 15 เมตร ยาว 25 เมตร สร้างเมื่อ พ.ศ. 2546 เป็นอาคารคอนกรีตเสริมก่ออิฐถือปูน ชั้นเดียว
ซุ้มประตูไม้ลักษณะทรงไทย กว้าง  4 เมตร  ยาว 9 เมตร  สร้างเมื่อ (พ.ศ. 2551)
พิพิธภัณฑ์ภูมิปัญญาท้องถิ่น  กว้าง  15 เมตร  ยาว  38 เมตร อาคารชั้นเดียว สร้างเมื่อ (พ.ศ. 2550) หมายเหตุ  - ยังสร้างไม่แส้วเสร็จ ยังขาดทุนทรัพย์อยู่อีก  จำนวน 500,000  บาท
นอกจากนี้ยังมีเสนาสนะต่าง ๆ คือ เมรุเผาศพ หอระฆัง
การปกครองวัด > จำนวนภิกษุสงฆ์ในสังกัดวัด

ปัจจุบันวัดใหม่เจริญธรรมมีจำนวนพระภิกษุ 3 รูป
การปกครองวัด > ไวยาวัจกรวัดใหม่เจริญธรรมคนปัจจุบัน

นายเกี้ยว  มีประไพ
นายทองใบ  ผอบมเหลือง
นายละม่อม  พริกทิม
ผู้ใหญ่แสวง  นวลจร
นายกาย  มีประไพ
อาจารย์สมเกียรติ  สาตรจำเริญ
นายธนพัฒน์  มีประไพ
ดูเพิ่ม

เขตปกครองคณะสงฆ์ตำบลคุ้งตะเภา
แหล่งข้อมูลอื่น

แผนที่และภาพถ่ายทางอากาศของ วัดใหม่เจริญธรรม (จังหวัดอุตรดิตถ์)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°38′46″N 100°07′57″E﻿ / ﻿17.646019°N 100.132579°E﻿ / 17.646019; 100.132579
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
| ด ค กพุทธศาสนสถาน ในเขตปกครองคณะสงฆ์ตำบลคุ้งตะเภา อำเภอเมือง จังหวัดอุตรดิตถ์ |
| --- | --- | --- |
| มีวิสุงคามสีมา |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  |  |
| ไม่มีวิสุงคามสีมา |  วัดหนองปล้อง  วัดเด่นกระต่าย  (ตำบลผาจุก)  |  |
| สำนักสงฆ์ |  วัดบ่อพระ  ที่พักสงฆ์บ้านหนองบัว  (ตำบลผาจุก)  |  |
รายชื่อโรงเรียนสาธิตในประเทศไทย

โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา
สังกัดมหาวิทยาลัยของรัฐ

โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้
| โรงเรียน | สังกัด | หมายเหตุ |
| --- | --- | --- |
| โรงเรียนสาธิตแห่งมหาวิทยาลัยนครพนม พนมพิทยพัฒน์ | มหาวิทยาลัยนครพนม |  |
| โรงเรียนมัธยมสาธิตมหาวิทยาลัยนเรศวร | มหาวิทยาลัยนเรศวร |  |
| โรงเรียนสาธิตมหาวิทยาลัยมหาสารคาม (ฝ่ายประถม) | มหาวิทยาลัยมหาสารคาม |  |
| โรงเรียนสาธิตมหาวิทยาลัยมหาสารคาม (ฝ่ายมัธยม) | มหาวิทยาลัยมหาสารคาม |  |
| โรงเรียนสาธิตมหาวิทยาลัยรามคำแหง (ฝ่ายประถม) | มหาวิทยาลัยรามคำแหง |  |
| โรงเรียนสาธิตมหาวิทยาลัยรามคำแหง (ฝ่ายมัธยม) | มหาวิทยาลัยรามคำแหง |  |
| โรงเรียนสาธิตมหาวิทยาลัยรามคำแหง วิทยาเขตบางนา | มหาวิทยาลัยรามคำแหง |  |
โรงเรียนสาธิตในสังกัดมหาวิทยาลัยเทคโนโลยีราชมงคล

ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้
โรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี
โรงเรียนอนุบาลสาธิตราชมงคล มหาวิทยาลัยเทคโนโลยีราชมงคลธัญบุรี
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน
โรงเรียนสาธิตในสังกัดมหาวิทยาลัยเอกชน

ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 5 แห่ง ดังนี้
โรงเรียนสาธิตมหาวิทยาลัยกรุงเทพธนบุรี
โรงเรียนสาธิตสถาบันการจัดการปัญญาภิวัฒน์
โรงเรียนสาธิตแห่งมหาวิทยาลัยรังสิต
โรงเรียนสาธิตนานาชาติทวิภาษาแห่งมหาวิทยาลัยรังสิต เชียงใหม่
โรงเรียนสาธิตปฐมวัย มหาวิทยาลัยหอการค้าไทย
โรงเรียนสาธิตปทุม จังหวัดปทุม
| ด ค ก รายชื่อโรงเรียนสาธิตในประเทศไทย |
| --- | --- |
มหาวิทยาลัยรัฐ/   มหาวิทยาลัยในกำกับของรัฐ: เกษตรศาสตร์ • เกษตรศาสตร์ กำแพงแสน • ขอนแก่น • ขอนแก่น หนองคาย • จุฬาลงกรณ์ • เชียงใหม่ • ธรรมศาสตร์ • นครพนม • นเรศวร • บูรพา • บูรพา อาชีวศึกษา • พระจอมเกล้าเจ้าคุณทหารลาดกระบัง • พระจอมเกล้าธนบุรี • พะเยา • มหาสารคาม • มหิดล • รามคำแหง • รามคำแหง บางนา • ศรีนครินทรวิโรฒ ปทุมวัน • ศรีนครินทรวิโรฒ ประสานมิตร • ศรีนครินทรวิโรฒ องครักษ์ • ศิลปากร • สงขลานครินทร์ • สงขลานครินทร์ อิสลามศึกษา • สวนดุสิต • สวนดุสิต ลำปาง • สวนดุสิต สุพรรณบุรี • สวนดุสิต นครนายก
มหาวิทยาลัยราชภัฏ: กาญจนบุรี • จันทรเกษม • เชียงราย • เชียงใหม่ • เทพสตรี • ธนบุรี • นครปฐม • นครราชสีมา • นครศรีธรรมราช • นครสวรรค์ • บ้านสมเด็จเจ้าพระยา • พระนคร • พระนครศรีอยุธยา • พิบูลสงคราม • เพชรบุรี • เพชรบูรณ์ • มหาสารคาม • ยะลา • ร้อยเอ็ด • รำไพพรรณี • เลย • วไลยอลงกรณ์ ในพระบรมราชูปถัมภ์ • ศรีสะเกษ • สกลนคร • สงขลา • สวนสุนันทา • สุรินทร์ • หมู่บ้านจอมบึง • อุดรธานี • อุตรดิตถ์ • อุบลราชธานี
มหาวิทยาลัย  เทคโนโลยีราชมงคล: สาธิตนวัตกรรม ธัญบุรี • อนุบาลสาธิตราชมงคล ธัญบุรี • อีสาน
มหาวิทยาลัยเอกชน: กรุงเทพธนบุรี • การจัดการปัญญาภิวัฒน์ • รังสิต • รังสิต เชียงใหม่ • สาธิตปฐมวัย มหาวิทยาลัยหอการค้าไทย
กิจกรรม: สาธิตสามัคคี • สาธิตราชภัฏสัมพันธ์ • สาธิตวิชาการ
สโมสรฟุตบอลนอตทิงแฮมฟอเรสต์ในฤดูกาล 1976–77

ฤดูกาล 1976–77 เป็นฤดูกาลที่ 5 ติดต่อกันของนอตทิงแฮมฟอเรสต์ในดิวิชัน 2 นับตั้งแต่ตกชั้นในปี ค.ศ. 1972
สรุป

ในช่วงตลาดซื้อขายนักเตะช่วงซัมเมอร์ บีเจ แอปเปิลบี ประธานสโมสรได้แต่งตั้งปีเตอร์ เทย์เลอร์ ผู้จัดการทีมไบรตันแอนด์โฮฟอัลเบียน เป็นผู้ช่วยผู้จัดการทีมคนใหม่ของคลัฟ ซึ่งตอนนี้เป็นฤดูกาลที่ 3 ของเขากับสโมสร ทำให้คู่หูแชมป์ดิวิชัน 1 ปี ค.ศ. 1972 ได้กลับมารวมตัวกันอีกครั้ง สโมสรเสริมทีมด้วยผู้เล่นใหม่หลายคนเช่นกองหน้าแกรี เบอร์เทิลส์ จากลองอีตันยูไนเต็ด ปีเตอร์ วิธที่ซื้อมาจากเบอร์มิงแฮมซิตี และเทย์เลอร์เรียกตัวโทนี วูดค็อกกลับมาจากการยืมตัวที่ลินคอล์นซิตี แนวรับมีผลงานย่ำแย่ตลอดเดือนกันยายน มิดเดิลตันแทนที่เวลส์ในฐานะผู้รักษาประตูมือ 1 และเซ็นเตอร์แบ็ค แลร์รี ลอยด์ ซึ่งคว้าตัวมาจากคอเวนทรีซิตีในช่วงเดือนตุลาคม ทำให้แม็คโกเวิร์นซึ่งเล่นเป็นเซ็นเตอร์แบ็คในฤดูกาลที่แล้วกลับมาเป็นมิดฟิลด์ ทีมคว้าตั๋วเลื่อนชั้นสู่ดิวิชั่น 1 ด้วยการจบอันดับที่ 3 นอกจากนี้ ทีมยังคว้าแชมป์แองโกล-สกอตติชคัพในเดือนธันวาคมหลังจากเอาชนะเลย์ตัน โอเรียนท์ในรอบชิงชนะเลิศด้วยสกอร์รวม 5-1
ขณะเดียวกัน ในลีกคัพ สโมสรตกรอบที่ 3 โดยพ่ายแพ้ให้กับคอเวนทรีซิตี ในเอฟเอคัพทีมตกรอบที่ 4 หลังจากแข่งนัดรีเพลย์กับเซาแทมป์ตันซึ่งเป็นแชมป์ฤดูกาลที่แล้ว
สกุลเสือชีตาห์

| สกุลเสือชีตาห์ |
| --- | --- |

เสือชีตาห์ (A. jubatus)  ซึ่งเป็นเพียงชนิดเดียวที่ยังดำรงเผ่าพันธุ์อยู่จนถึงปัจจุบัน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
วงศ์ย่อย:: Felinae
สกุล:: Acinonyx Brookes, 1828

ชนิด
 ดูในเนื้อหา
ชื่อพ้อง
 Acinomyx de Beaumont, 1964  Cynaelurus Gloger, 1841  Cynailurus Wagner, 1830  Cynofelis Lesson, 1842  Guepar Boitard, 1842  Gueparda Gray, 1843  Guepardus Duvernoy, 1834  Paracinonyx Kretzoi, 1929
สกุลเสือชีตาห์ เป็นสกุลของสัตว์กินเนื้อขนาดกลางจำพวกหนึ่ง จัดเป็นเสือขนาดเล็ก ในวงศ์เสือและแมว (Felidae) ใช้ชื่อสกุลว่า Acinonyx
ลักษณะเด่นของเสือในสกุลนี้ คือ ที่อุ้งตีนไม่มีซองหุ้มเล็บเหมือนสมาชิกในวงศ์นี้ทั่วไป และในลำคอไม่มีเส้นเสียง จึงไม่สามารถร้องคำรามเสียงดังได้ (ในบางข้อมูลจัดให้เป็นวงศ์ย่อยแยกออกมา)
ปัจจุบัน เสือในสกุลนี้หลงเหลือเพียงชนิดเดียวเท่านั้น คือ เสือชีตาห์ ที่กระจายพันธุ์ในทวีปแอฟริกา ส่วนชนิดอื่นได้สูญพันธุ์ไปหมดแล้ว ตั้งแต่ยุคน้ำแข็งสุดท้าย จากเดิมที่เคยมีอยู่ทั้งหมด 5 ชนิด และกระจายพันธุ์ทั้งทวีปแอฟริกา, ยุโรป และเอเชีย
การจำแนก

Acinonyx aicha Geraads, 1997 †
Acinonyx intermedius Thenius, 1954 †
Acinonyx jubatus Schreber, 1775
Acinonyx kurteni Christiansen & Mazák, 2008 †
Acinonyx pardinensis Croizet e Joubert, 1828 †
แหล่งข้อมูลอื่น

ข้อมูลที่เกี่ยวข้องกับ Acinonyx ที่วิกิสปีชีส์
สโมสรฟุตบอลนอตทิงแฮมฟอเรสต์ในฤดูกาล 1974–75

ฤดูกาล 1974–75 เป็นฤดูกาลที่ 3 ติดต่อกันของนอตทิงแฮมฟอเรสต์ในดิวิชัน 2 นับตั้งแต่ตกชั้นในปี ค.ศ. 1972
สรุป

ในช่วงตลาดซื้อขายนักเตะช่วงซัมเมอร์ สโมสรได้เสริมทัพผู้เล่นหลายคน เช่น แบ็คซ้าย แพดดี กรีนวูด จากบอสตัน มินิทเมน เดฟ โจนส์ กองหลังชาวเวลส์ จากบอร์นมัท และกองหน้า แบรี บัตลิน จากลูตันทาวน์ จากทีมเยาวชนเช่นผู้รักษาประตู จอห์น มิดเดิลตัน และวิฟ แอนเดอร์สัน แบ็คขวา หลังจากทำผลงานได้ย่ำแย่ รวมถึงตกรอบลีกคัพ ในที่สุดบอร์ดบริหารก็ตัดสินใจปลดอัลลัน บราวน์ออกจากตำแหน่งเมื่อวันที่ 29 ธันวาคม ค.ศ. 1974 โดยมีบิล แอนเดอร์สันเป็นผู้จัดการทีมรักษาการ ต่อมาสโมสรได้แต่งตั้งไบรอัน คลัฟ อดีตผู้จัดการทีมดาร์บีเคาน์ตี ชุดแชมป์ลีกปี ค.ศ. 1972 เป็นผู้จัดการทีมคนใหม่ นอกจากนี้ จิมมี กอร์ดอนยังเข้ามาเป็นเทรนเนอร์ของสโมสรให้กับคลัฟเหมือนตอนที่อยู่กับดาร์บีเคาน์ตีและลีดส์ยูไนเต็ด
สกุลเพเธีย

| สกุลเพเธีย |
| --- | --- |

ปลามะไฟ (P. stoliczkana) ซึ่งเดิมใช้ชื่อวิทยาศาสตร์ว่า Puntius stoliczkanus

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Pethia Pethiyagoda, Meegaskumbura & Maduwage, 2012

ชนิดต้นแบบ
Barbus nigrofasciatus Günther, 1868
สกุลเพเธีย เป็นสกุลของปลาน้ำจืดสกุลหนึ่ง ใช้ชื่อสกุลว่า Pethia ในวงศ์ปลาตะเพียน (Cyprinidae)
คำว่า Pethia มาจากภาษาสิงหลคำว่า pethia หมายถึง สิ่งมีชีวิตเล็ก ๆ เช่น ปลาตะเพียนขนาดเล็ก ๆ  ส่วนใหญ่เป็นปลาที่พบได้ในประเทศอินเดีย รวมถึงพม่า
มีลักษณะสำคัญ คือ เป็นปลาขนาดเล็กที่มีสีสันสดใส มีก้านครีบแข็งที่ครีบหลัง ที่ขอบด้านท้ายเป็นซี่จักรแข็งแรง ไม่มีหนวดที่ขากรรไกรคู่หน้า ส่วนคู่หลังอาจพบหรือไม่พบแล้วแต่ชนิด ริมฝีปากบาง เกล็ดที่มีท่อเส้นข้างลำตัวอาจไม่พบตลอดแนวเกล็ดด้านข้างจำนวน 19-24 เกล็ด ในบางชนิด ครีบหลังอยู่กึ่งกลางลำตัวล้ำแนวจุดเริ่มต้นของครีบท้อง มักมีจุดกลมรีในแนวยาวบริเวณคอดหาง และแต้มกลมเหนือแนวครีบอก
การจำแนก

มีทั้งหมด 32 ชนิด
Pethia atra (Linthoingambi & Vishwanath, 2007)
Pethia aurea Knight, 2013
Pethia bandula (Kottelat & Pethiyagoda, 1991)
Pethia conchonius (Hamilton, 1822)
Pethia cumingii (Günther, 1868)
Pethia didi (Kullander & Fang, 2005)
Pethia erythromycter (Kullander, 2008)
Pethia expletiforis Dishima & Vishwanath, 2013
Pethia gelius (Hamilton, 1822)
Pethia khugae (Linthoingambi & Vishwanath, 2007)
Pethia macrogramma (Kullander, 2008)
Pethia manipurensis (Menon, Rema Devi & Vishwanath, 2000)
Pethia meingangbii (Arunkumar & Tombi Singh, 2003)
Pethia melanomaculata (Deraniyagala, 1956)
Pethia muvattupuzhaensis (Jameela Beevi & Ramachandran, 2005)
Pethia nankyweensis (Kullander, 2008)
Pethia narayani (Hora, 1937)
Pethia nigripinnis (Knight, Rema Devi, Indra & Arunachalam 2012)
Pethia nigrofasciata (Günther, 1868)
Pethia ornatus (Vishwanath & Laisram, 2004)
Pethia padamya (Kullander & Britz, 2008)
Pethia phutunio (Hamilton, 1822)
Pethia pookodensis (Mercy & Eapen, 2007)
Pethia punctata (Day, 1865)
Pethia reval (Meegaskumbura, Anjana Silva, Maduwage & Pethiyagoda, 2008)
Pethia setnai (Chhapgar & Sane, 1992)
Pethia shalynius (Yazdani & Talukdar, 1975)
Pethia stoliczkana (Day, 1871)
Pethia thelys (Kullander, 2008)
Pethia tiantian (Kullander & Fang, 2005)
Pethia ticto (Hamilton, 1822)
Pethia yuensis (Arunkumar & Tombi Singh, 2003)
แหล่งข้อมูลอื่น

ข้อมูลที่เกี่ยวข้องกับ Pethia ที่วิกิสปีชีส์
สโมสรฟุตบอลนอตทิงแฮมฟอเรสต์ในฤดูกาล 1975–76

ฤดูกาล 1975–76 เป็นฤดูกาลที่ 4 ติดต่อกันของนอตทิงแฮมฟอเรสต์ในดิวิชั่น 2 นับตั้งแต่ตกชั้นในปี ค.ศ. 1972
สรุป

ในช่วงฤดูร้อนคณะกรรมการบริหารได้แต่งตั้ง บีเจ แอปเปิลบี เป็นประธานสโมสรคนใหม่ ทีมเสริมทัพด้วยผู้เล่นหลายคน ปีเตอร์ เวลส์ ผู้รักษาประตูจากทีมเยาวชน สำหรับแนวรับ แฟรงค์ คลาร์ก ได้ฟรีมาจากนิวคาสเซิลยูไนเต็ด หลังจากเล่นไป 14 ฤดูกาล สำหรับกองกลาง เทอร์รี่ เคอร์แรน ย้ายเข้ามาจากดองคัสเตอร์โรเวอส์ รวมถึงการย้ายออกไปดองคัสเตอร์โรเวอส์ของผู้รักษาประตู เดนนิส พีค็อก และเอียน มิลเลอร์ กองกลาง เริ่มต้นฤดูกาล ทีมเริ่มต้นได้ไม่ดีในลีก และตกรอบ 3 ในลีกคัพ สำหรับการย้ายทีมช่วงฤดูหนาว สโมสรคว้าตัว คอลิน บาร์เร็ตต์ กองหลังจากแมนเชสเตอร์ซิตี แต่ได้ลงเล่นเพียงไม่กี่นัดในฤดูกาลนี้เนื่องจากอาการบาดเจ็บ สโมสรตกรอบ 3 ในเอฟเอคัพโดยพ่ายแพ้ให้กับปีเตอร์โบโรยูไนเต็ด สำหรับครึ่งฤดูกาลหลัง คลัฟเสริมแนวรับโดยให้จอห์น แม็คโกเวิร์นทำหน้าที่เป็นกองหลังตัวกลาง บวกกับผลงานที่ยอดเยี่ยมของเอียน โบว์เยอร์และเคอร์แรนทำให้ทีมจบอันดับที่ 8 ของลีก